S-624/2013

Mál þetta sem dómtekið var í dag, 9. september 2013 er höfðað af lögreglustjóranum á höfuðborgarsvæðinu með ákæru dagsettri 18. júní 2013, á hendur D-kk-þgf V-kk-þgf K-kk-þgf, kt. 000000-0000, Klausturstíg 11, Reykjavík, fyrir eftirtalin brot:

I.

Hilmingu og fíkniefnabrot, með því að hafa föstudaginn 11. janúar 2013, á heimili sínu að Klausturstíg 11 í Reykjavík, haft í vörslum sínum Playstation 3 leikjatölvu, JVC heimabíó ásamt tveimur hátölurum og bassaboxi, sem stolið var í innbroti í húsnæði að Mosabarði 3 í Hafnarfirði (mál lögreglu nr. 007-2012-69252), Hleðsluborvél af gerðinni Makita, Bosch Stingsög og NORX borvél, sem var stolið í innbroti í vinnuskúra að Þorrasölum 1-7 í Hafnarfirði (mál lögreglu nr. 007-2012-69162). Þá var hann einnig með í vörslum sínum 30,9 g af amfetamíni, 3,91 g af ecstacy, 8,0 g af kókaíni og 1,05 g af tóbaksblönduðu kannabisefni, en lögregla lagði hald á efnin við leit í húsnæðinu.

Er talið að þetta varði við 1. mgr. 254. gr. almennra hegningarlaga nr. 19/1940 og 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

II.

Fíkniefnalagabrot, með því að hafa sunnudaginn 17. mars 2013, á bifreiðastæði við Grýtubakka 22 í Reykjavík, haft í vörslum sínum 24,15 g af amfetamíni, en efnin fundust við líkamsleit á ákærða.

Er talið að þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Er þess krafist að ákærði verði dæmdur til refsingar, greiðslu alls sakarkostnaðar og til að sæta upptöku á Playstation 3 leikjatölvu, JVC heimabíó ásamt tveimur hátölurum og bassaboxi, Hleðsluborvél af gerðinni Makita, Bosch Stingsög og NORX borvél samkvæmt heimild í hegningarlögum og 55,05 g af amfetamíni, 3,91 g af ecstacy, 8,0 g af kókaíni og 1,05 g af tóbaksblönduðu kannabisefni samkvæmt heimild í 6. mgr. 5. gr. laga nr. 65/1974.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín/sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1985 og að baki nokkurn brotaferil sem hófst er hann var aðeins 17 ára gamall en þá var ákærði fyrst dæmdur í 30 daga skilorðsbundið fangelsi fyrir tilraun til þjófnaðar. Síðan þá hefur ákærði sjö sinnum gengist undir sættir fyrir brot gegn lögum um ávana- og fíkniefni og umferðarlögum. Ákærði hefur enn fremur frá því að hann var fyrst dæmdur árið 2002 fimm sinnum verið dæmdur til refsingar fyrir ýmis hegningarlagabrot s.s. húsbrot, nytjastuld og þjófnað auk líkamsárásar.

Með hliðsjón af sakarefni málsins og sakaferli ákærða er refsing hans ákveðin fangelsi í 2 mánuði.

Upptækt er gert til ríkissjóðs Playstation 3 leikjatölvu, JVC heimabíó ásamt tveimur hátölurum og bassaboxi, Hleðsluborvél af gerðinni Makita, Bosch Stingsög og NORX borvél samkvæmt heimild í hegningarlögum og 55,05 g af amfetamíni, 3,91 g af ecstacy, 8,0 g af kókaíni og 1,05 g af tóbaksblönduðu kannabisefni sem lögregla lagði hald á við rannsókn málsins.

Engan sakarkostnað leiddi af þessu máli. Ákærði greiði málsvarnarþóknun skipaðs verjanda síns, H-kk-nf E-kk-nf F-kk-nf héraðsdómslögmanns, 251.000 krónur.

D ó m s o r ð :

Ákærði, D-kk-nf V-kk-nf K-kk-nf, sæti fangelsi í tvo mánuði.

Upptækt er gert til ríkissjóðs Playstation 3 leikjatölvu, JVC heimabíó ásamt tveimur hátölurum og bassaboxi, Hleðsluborvél af gerðinni Makita, Bosch Stingsög og NORX borvél samkvæmt heimild í hegningarlögum og 55,05 g af amfetamíni, 3,91 g af ecstacy, 8,0 g af kókaíni og 1,05 g af tóbaksblönduðu kannabisefni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, H-kk-ef E-kk-ef F-kk-ef héraðsdómslögmanns, 251.000 krónur.

S-kk-nf S-kk-nf.